**ELŐTERJESZTÉS**

Tiszavasvári Város Önkormányzata Képviselő-testületének

**2018. március 29-én** tartandó **testületi ülésére**

Az előterjesztés tárgya: **A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet megváltoztatásáról**

Melléklet:

A előterjesztés előadója: Badics Ildikó jegyző

Az előterjesztést témafelelőse: Petruskáné dr. Legeza Tímea - osztályvezető

Ügyiratszám: 3293/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 és 1.30 pontja |
| Szociális és Humán Bizottság | SZMSZ 5. melléklet 11. pontja |

Az ülésre meghívni javasolt szervek, személyek:

|  |  |
| --- | --- |
| **Nácsáné dr. Kalán Eszter**Kornisné Központ - intézményvezető  | szeszk@gmail.com |
| **Krasznainé dr. Csikós Magdolna**Városi Kincstár Tiszavasvári- igazgató | kincstar@tiszavasvari.hu |
| **Czirjákné Szabó Erika**Városi Kincstár Tiszavasvári - gazdaságvezető | kincstar@tiszavasvari.hu |

Egyéb megjegyzés:

…………………………………………………………………………………………………………………………………………………………………………

Tiszavasvári, 2018. március 20.

 Petruskáné dr. Legeza Tímea

 témafelelős

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez -**

**A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet megváltoztatásáról**

Tisztelt Képviselő-testület!

**A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet** (továbbiakban: szociális rendelet) **felülvizsgálata a 2018. február 28-i** testületi ülésen megtörtént, az alábbi szempontok alapján:

Egyrészt az általános közigazgatási rendtartásról szóló 2016. évi CL. tv. (a továbbiakban Ákr.) hatályba lépésével **változó jogi szabályozás**, az **elektronikus ügyintézésre vonatkozó jogszabályok hatályba lépése**, valamint az **egyes ellátások kapcsán felmerülő módosítási igény kapcsán**. Másrészt a Kornisné Liptay Elza szociális és Gyermekjóléti Központban (a továbbiakban: Kornisné Központ) **intézményi térítési díj felülvizsgálata, megállapítása kapcsán.**

**Jelenleg a szociális rendelet 9. mellékletének módosítása – a térítési díjak vonatkozásában - az alábbiak miatt vált szükségessé:**

**A személyes gondoskodást nyújtó szociális ellátások térítési díjáról szóló 29/1993. Korm. rendelet (továbbiakban Korm. rendelet) 3. §** (1) értelmében az intézményi térítési díjat és a személyi térítési díjat

*a****)* étkeztetés** esetén **ellátási napra**,

*b)* **házi segítségnyújtás** esetén **gondozási órára**,

*c)* **jelzőrendszeres házi segítségnyújtás** esetén **ellátási napra**,

*d)* **támogató szolgáltatás** esetén **szolgálati órára és szállítási kilométerre**,

*e)* **nappali ellátás** esetén **ellátási napra,**

*f)* **bentlakásos intézményi ellátás** esetén **ellátási napra és hónapra** vetítve kell meghatározni.

(2) Bentlakásos intézményi ellátás esetén

*a)* a **napi intézményi térítési díj** a **havi intézményi térítési díj harmincad** része,

*b)* a **napi személyi térítési díj** a **havi személyi térítési díj harmincad része** a hónapok naptári napjainak számától függetlenül.

(3) Az **intézményi térítési díj** **szolgáltatónként, intézményenként,** telephellyel rendelkező szolgáltató, intézmény esetén ellátást nyújtó **székhelyenként, telephelyenként**, továbbá bentlakásos intézményi ellátás esetén **épületenként** **külön-külön is meghatározható**.

**(4) A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.**

A szociális rendelet 9. mellékletében a 3. pont tartalmazza az **idős és fogyatékos ellátásban** részesülők által fizetendő térítési díjat.

Ebben a sorban az **ellátási hónap tekintetében megtörtént a kerekítés**, azonban **az ellátási nap vonatkozásában nem kerültek alkalmazásra a kerekítés szabályai**, ezért azt **szükséges módosítani**. **Az ellátási nap kerekítése értelemszerűen az ellátási hónapra eső térítési díj mértékét is módosítja**, az alábbiak szerint:

|  |  |  |  |
| --- | --- | --- | --- |
| **Jelenleg elfogadott díjak** |  | **Kerekítés utáni térítési díjak** |  |
| **Idősek otthona** Idős ellátásban A, B, C, D épületben ellátottak | **77.000-Ft./ellátási hó****2567 -Ft./ellátási nap** | **Idősek otthona** Idős ellátásban A, B, C, D épületben ellátottak | **76.950-Ft./ellátási hó****2565 -Ft./ellátási nap** |
| **Fogyatékos** személyek otthona A, B, C, D épületben | **75.500 Ft./ellátási hó****2517 Ft./ellátási nap** | **Fogyatékos** személyek otthona A, B, C, D épületben | **75.450 Ft./ellátási hó****2515 Ft./ellátási nap** |

**A Magyarország Gazdasági stabilitásáról szóló 2011. évi CXCIV. törvény 32. §-ában** foglaltak értelmébena fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatályba lépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a szociális rendelet még nem lépett hatályba, hatálybalépésének időpontja **2018. április 1.** napja. Tekintve azonban, hogy a rendelet jelenlegi megváltoztatásával a jogalkalmazók fizetési kötelezettsége nem nő, így a hatálybalépés időpontjának változatlanul hagyása nem érinti kedvezőtlenül az ellátottakat.

**Jogszabály hatálybalépése előtti módosítására vonatkozó szabályok:**

**A jogalkotásról szóló 2010. évi CXXX. törvény 9. §** (1) bekezdése szerint „Nem hatályos jogszabály vagy jogszabályi rendelkezés nem módosítható vagy helyezhető hatályon kívül.

(2) **Ha a szabályozás célja másként nem érhető el, a jogalkotói hatáskörrel rendelkező szerv jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba**, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

**A jogszabályszerkesztésről szóló 61/2009. (XII.14.) IRM rendelet 111. §** (1)bekezdése szerint: „Jogszabály tervezetében **még hatályba nem lépett jogszabály vagy szerkezeti egység** kizárólag az ebben az alcímben szabályozott módon, a felkészülési idő és a bizalomvédelem követelményére is figyelemmel meghatározott időpontban, **legkésőbb az eredeti hatálybalépéssel egyidejűleg hatályba lépő rendelkezéssel változtatható meg**.

**5. A szociális igazgatásról és szociális ellátásokról szóló 6/20153. (II.136.) önkormányzati rendelet módosításáról szóló rendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**6. A fentiek alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet módosításának a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1.1. társadalmi, gazdasági, költségvetési hatása:***

**1.1.1 *A módosításnak társadalmi hatásával nem számolhatunk***

***1.2. A módosításnak gazdasági hatásával nem számolhatunk****.*

**1*.3.*** *A rendelet módosításának* ***költségvetési kihatása:***

A térítési díj emelés következtében az **intézmény bevételeinek növekedése várható, mely dologi kiadások fedezetére fordítható. A** jelen **módosítás eredményeként az önkormányzat kiadásainak növekedése kisebb mértékben várható, mivel a kerekítés szabályai miatt minimálisan csökkent a térítési díj 2 ellátás vonatkozásában.**

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható.**

***3. Az adminisztratív terheket befolyásoló hatása:***

A módosítás éves szinten **nem jelent többletfeladatot az önkormányzati hatósági ügyintézés előkészítő folyamatában.**

***4. A jogszabály megalkotásának szükségessége, a jogalkotás elmaradásának várható következményei:***

A kerekítés szabályainak alkalmazása a térítési díjak vonatkozásában jogszabályi kötelezettség, így a módosítás elmaradása esetén a Szabolcs-Szatmár-Bereg Megyei Kormányhivatal törvényességi észrevétellel élhetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2018. március 21.

 **Badics Ildikó**

 **jegyző**

**RENDELET-TERVEZET**

**Tiszavasvári Város Önkormányzata Képviselő-testületének**

**……./2018. (…...) önkormányzati rendelete**

**a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet megváltoztatásáról**

A szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva - a Szervezeti és Működési Szabályzatról szóló 35/2014.(XI.28.) önkormányzati rendelet 4. melléklet 1. pont 22. és 1. pont 30. alpontjában meghatározott feladatkörében eljáró Pénzügyi és Ügyrendi Bizottság, a Szervezeti és Működési Szabályzatról szóló 35/2014.(XI.28.) önkormányzati rendelet 5. melléklet. 1. 11. alpontjában meghatározott feladatkörében eljáró Szociális és Humán Bizottság véleményének kikérésével a következőket rendeli el:

1. § (1) A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet 9. melléklete E:1 mezője „77.000-Ft./ellátási hó 2567 -Ft./ellátási nap„ szövegrész helyett „76.950-Ft./ellátási hó 2565 -Ft./ellátási nap” szövegrésszel lép hatályba.

(2) A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet 9. melléklete E:2 mezője „75.500 Ft./ellátási hó 2517 Ft./ellátási nap„ szövegrész helyett „75.450 Ft./ellátási hó 2515 Ft./ellátási nap” szövegrésszel lép hatályba.

2. § E rendelet 2018. április 1. napján lép hatályba.

Tiszavasvári, 2018. március 29.

 **Dr. Fülöp Erik Badics Ildikó**

 **polgármester jegyző**

**A rendelet kihirdetve: 2018. március ….**

 **Badics Ildikó**

 **jegyző**

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet megváltoztatásáról szóló .../2018. (…..) önkormányzati rendelet indokolása**

* + - 1. **Általános indokolás**

**A személyes gondoskodást nyújtó szociális ellátások térítési díjáról szóló 29/1993. Korm. rendelet (továbbiakban Korm. rendelet) 3. §** (1) értelmében az intézményi térítési díjat és a személyi térítési díjat

*a****)* étkeztetés** esetén **ellátási napra**,

*b)* **házi segítségnyújtás** esetén **gondozási órára**,

*c)* **jelzőrendszeres házi segítségnyújtás** esetén **ellátási napra**,

*d)* **támogató szolgáltatás** esetén **szolgálati órára és szállítási kilométerre**,

*e)* **nappali ellátás** esetén **ellátási napra,**

*f)* **bentlakásos intézményi ellátás** esetén **ellátási napra és hónapra** vetítve kell meghatározni.

(2) Bentlakásos intézményi ellátás esetén

*a)* a **napi intézményi térítési díj** a **havi intézményi térítési díj harmincad** része,

*b)* a **napi személyi térítési díj** a **havi személyi térítési díj harmincad része** a hónapok naptári napjainak számától függetlenül.

(3) Az **intézményi térítési díj** **szolgáltatónként, intézményenként,** telephellyel rendelkező szolgáltató, intézmény esetén ellátást nyújtó **székhelyenként, telephelyenként**, továbbá bentlakásos intézményi ellátás esetén **épületenként** **külön-külön is meghatározható**.

**(4) A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.**

 **Részletes indokolás**

 **1. §**

A szociális rendelet 9. mellékletében a 3. pont tartalmazza az **idős és fogyatékos ellátásban** részesülők által fizetendő térítési díjat.

Ebben a sorban az **ellátási hónap tekintetében megtörtént a kerekítés**, azonban **az ellátási nap vonatkozásában nem kerültek alkalmazásra a kerekítés szabályai**, ezért azt **szükséges módosítani**.

 **2. §**

 **A Magyarország Gazdasági stabilitásáról szóló 2011. évi CXCIV. törvény 32. §-ában** foglaltak értelmében **a rendelet kihirdetése és hatályba lépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a szociális rendelet még nem lépett hatályba, hatálybalépésének időpontja **2018. április 1.** napja.

**A jogalkotásról szóló 2010. évi CXXX. törvény 9. §** (1) bekezdése szerint „Nem hatályos jogszabály vagy jogszabályi rendelkezés nem módosítható vagy helyezhető hatályon kívül.

(2) **Ha a szabályozás célja másként nem érhető el, a jogalkotói hatáskörrel rendelkező szerv jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba**, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

**A jogszabályszerkesztésről szóló 61/2009. (XII.14.) IRM rendelet 111. §** (1)bekezdése szerint: „Jogszabály tervezetében **még hatályba nem lépett jogszabály vagy szerkezeti egység** kizárólag az ebben az alcímben szabályozott módon, a felkészülési idő és a bizalomvédelem követelményére is figyelemmel meghatározott időpontban, **legkésőbb az eredeti hatálybalépéssel egyidejűleg hatályba lépő rendelkezéssel változtatható meg**.